**Vărsare în spațiu**

*Ioan Silvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vărsare în spaţiu

Primești astfel contur de timp transfigurat,

tereîntorci la forma nălucirii,

e în vedeniile goale concentrat

esențialul spaimei și-al privirii,

sfidezi himera-ntocmai, când visele te lasă,

din densul vid revii strivit de fiare

stă în fântână setea întorsului acasă

și începutul unui drum de care,

trezit așa, din veghe, constați că i-ai cedat

pământului, când brazdă, când ulcior,

echivalentul unui trup ciudat

deprins să fie pâine și ogor,

și te răsfrângi în urna din propria-ți structură;

decât himera-nfrântă,mai bine tu ucis,

există o lenevire nătângă, în măsură

să-și arboreze-n tine eternu-i paradis.